Viljandi pakiautomaatide tootja Cleveron laiendas äritegevust Tšehhi ja Norra, alustades koostööd Põhjamaade sporditarvete jaemüüjaga XXL Sports & Outdoor ning Kesk- ja Ida-Euroopa logistikafirmaga Zásilkovna.
Norra ettevõte paigaldas esimese Põhjamaa jaekauplejana Oslos asuvasse Alnabru poodi pakiroboti Cleveron 401. Kesk- ja Ida-Euroopa logistikaturu liider Zásilkovna paigaldas Prahas asuvasse Chodovi kaubanduskeskusesse pakkide lõppkliendile üleandmiseks pakiroboti Cleveron 402, teatas pakiautomaatide tootja.
Eelmisel nädalal teatas Cleveron, et on jõudnud ka Austraalia ja Okeaania turule, kus koostööd alustati Uus-Meremaa suurima jaekaupleja The Warehouse Groupiga.